หุ้นเช้า26ธ.ค.ปิดบวก4.78จุด
หุ้นปิดภาคเช้า26ธ.ค.ดัชนีเคลื่อนไหว 1,383 บวก4.78 จุด มูลค่าการซื้อขาย 13,210.01 ล้านบาท
26 ธ.ค. 2555

หุ้นปิดภาคเช้า26ธ.ค.ดัชนีเคลื่อนไหว 1,383 บวก4.78 จุด มูลค่าการซื้อขาย 13,210.01 ล้านบาท
ตลาดหุ้นปิดภาคเช้า วันที่ 26 ธ.ค.ดัชนีหุ้นแกว่งตัวบวกตามทิศทางตลาดหุ้นต่างประเทศ แต่การซื้อขายไม่ได้หนาแน่น เนื่องจากตลาดหุ้นสำคัญหยุดทำการเนื่องในวันเทศกาลคริสมาสต์ โดยดัชนีหุ้นมาปิดตลาดที่ระดับ 1,383 เพิ่มขึ้น 4.78 จุด หรือ 0.35% มูลค่าการซื้อขาย 13,210.01 ล้านบาท
ฝ่ายวิจัย บล.บัวหลวงระบุว่า ดัชนีบวกในกรอบจำกัด ปริมาณการซื้อขายเบาบาง มองกรอบแนวรับที่ระดับ 1,370 จุด และแนวต้านที่ระดับ 1,385 จุด ปัจจัยหนุนตลาดยังคงเป็น แรงซื้อหุ้นบูลชิพหนุนดัชนีฯจากความคาดหวัง January effect การทำราคาปิดสิ้นงวด( Window dressing) และแรงซื้อจากกองทุนLTF และRMF
ฝ่ายวิจัยบล.ดีบีเอสวิคเคอร์ส ระบุถึงตลาดหุ้นวันนี้ ดัชนียังแกว่งตัวในกรอบแคบ ปัจจัยบวกมาจากแรงซื้อ กองทุน LTF และ RMF ในช่วงโค้งสุดท้ายของปีนี้ ส่วนปัจจัยที่ติดตาม คือ ความคืบหน้าในการหาแนวทางหลีกเลี่ยงภาวะหน้าผาการคลัง (Fiscal Cliff) ของสหรัฐ  ซึ่งนักลงทุนส่วนใหญ่เชื่อว่าสหรัฐจะพยายามหลีกเลี่ยงภาวะนี้ไปให้ได้ เพราะมิฉะนั้นแล้วเศรษฐกิจที่กำลังฟื้นจะสะดุดตัวและอาจกลับเป็นถดถอยอีกรอบ 
5 อันดับหุ้นที่มีการซื้อขายสูงสุด 1.UV ปิดที่ 9.45 บาท เพิ่มขึ้น 0.40 บาท หรือ 4.42% มูลค่าการซื้อขาย 1,496 ล้านบาท 2.INTUCH ปิดที่ 69 บาท เพิ่มขึ้น 1.25 บาท หรือ 1.85% หรือ 1,226 ล้านบาท 3.TRUE ปิดที่ 5.45 บาท เพิ่มขึ้น 0.10 บาท หรือ 1.87% มูลค่าการซื้อขาย 886 ล้านบาท 4.BTS ปิดที่ 7.05 บาท ลดลง 0.05 บาท หรือ 0.70% มูลค่าการซื้อขาย 566 ล้านบาท 5. CPALL ปิดที่ 45.75 บาท เพิ่มขึ้น 1.50 บาท หรือ 3.39% มูลค่าการซื้อขาย 415 ล้านบาท